title: 2000 m. gruodžio 4 d. Komisijos direktyva 2000/80/EB, iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą siekiant jį konsoliduoti ir įrašyti papildomą veikliąją medžiagą (λ-cihalotriną)

text:
Svarbus teisinis pranešimas

|

32000L0080

Oficialusis leidinys L 309 , 09/12/2000 p. 0014 - 0023

		Komisijos direktyva 2000/80/EB2000 m. gruodžio 4 d.iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą siekiant jį konsoliduoti ir įrašyti papildomą veikliąją medžiagą (λ-cihalotriną)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2000/68/EB [2], ypač į jos 6 straipsnio 1 dalį,kadangi:(1) 1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], su paskutiniais pakeitimais, padarytais Reglamentu (EB) Nr. 2266/2000 [4], nustatytos išsamios taisyklės, kaip įgyvendinti darbų programos, minimos Tarybos direktyvos 91/414/EEB (toliau – direktyva) 8 straipsnio 2 dalyje, pirmąjį etapą. Pagal tą reglamentą 1994 m. balandžio 27 d. Komisijos reglamente (EB) Nr. 933/94, nustatančiame augalų apsaugos produktų veikliąsias medžiagas ir skiriančiame valstybes nares pranešėjas Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], yra nurodytas augalų apsaugos produktų veikliųjų medžiagų, kurias reikia įvertinti dėl jų galimo įrašymo į direktyvos I priedą, sąrašas.(2) Pagal direktyvos 5 straipsnio 1 dalį veiklioji medžiaga į I priedą turėtų būti įrašyta ne ilgesniam kaip 10 metų laikotarpiui, jeigu galima tikėtis, kad nei jos naudojimas, nei šios veikliosios medžiagos turinčių augalų apsaugos produktų likučiai neturės kenksmingo poveikio žmogaus ar gyvūnų sveikatai, požeminiam vandeniui ar kitokio neleistino poveikio aplinkai.(3) λ-cihalotrino poveikis žmogaus sveikatai ir aplinkai pranešėjų pasiūlytais naudojimo atvejais buvo įvertintas pagal Reglamento (EEB) Nr. 3600/92 nuostatas. Pagal Komisijos reglamentą (EB) Nr. 491/95 [7], iš dalies keičiantį Reglamentą (EEB) Nr. 3600/92 ir Reglamentą (EB) Nr. 933/94, ypač dėl Austrijos, Suomijos ir Švedijos paskirtųjų valdžios institucijų ir gamintojų įrašymo į darbų programos, minimos direktyvos 8 straipsnio 2 dalyje, pirmojo etapo įgyvendinimą, valstybe nare pranešėja buvo paskirta Švedija. Pagal Reglamento (EEB) Nr. 3600/92 7 straipsnio 1 dalies c punktą Švedija 1996 m. birželio 12 d. pateikė Komisijai atitinkamą įvertinimo ataskaitą ir rekomendaciją.(4) Šią įvertinimo ataskaitą peržiūrėjo valstybės narės ir Komisija Augalų sveikatos nuolatiniame komitete. Peržiūra buvo baigta 2000 m. spalio 19 d. pateikiant Komisijos λ-cihalotrino peržiūros ataskaitą. Jei peržiūros ataskaitą reikėtų papildyti naujais duomenimis atsižvelgiant į technikos ir mokslo pažangą, λ-cihalotrino įrašymo į direktyvos I priedą sąlygos taip pat turėtų būti pakeistos pagal direktyvos nuostatas.(5) Dokumentai ir peržiūros informacija taip pat buvo pateikta Augalų moksliniam komitetui susipažinti. Komitetas savo 2000 m. sausio 28 d. nuomonėje [8] pažymėjo, kad turėtų būti įvertinta ūmaus poveikio vartotojams per maistą rizika ir nustatyta ūmaus poveikio referentinė dozė. Be to, dėl aplinkos apsaugos Komitetas pabrėžė, kad siekiant išvengti neleistino poveikio vandens organizmams ir netiksliniams nariuotakojams, įskaitant bites, turi būti taikomos atitinkamos riziką mažinančios priemonės. Į tas rekomendacijas buvo atsižvelgta šios direktyvos numatytose priemonėse ir atitinkamoje peržiūros ataskaitoje.(6) Atlikus įvairius patikrinimus paaiškėjo, kad savo sudėtyje veikliosios medžiagos turintys augalų apsaugos produktai apskritai galėtų atitikti direktyvos 5 straipsnio 1 dalies a ir b punktų reikalavimus, ypač tais naudojimo atvejais, kurie buvo patikrinti ir išsamiai aprašyti peržiūros ataskaitoje. Dėl to minėtą veikliąją medžiagą tikslinga įrašyti į I priedą siekiant užtikrinti, kad augalų apsaugos produktai, savo sudėtyje turintys minėtos veikliosios medžiagos, visose valstybėse narėse galėtų būti įregistruojami laikantis minėtos direktyvos nuostatų.(7) Direktyvoje numatyta, kad, įrašius veikliąją medžiagą į I priedą, valstybės narės per nustatytą laiką turi įregistruoti, pakeisti arba panaikinti, atsižvelgus į kiekvieną konkretų atvejį, augalų apsaugos produktų, savo sudėtyje turinčių veikliosios medžiagos, registraciją. Pirmiausia augalų apsaugos produktai neturėtų būti įregistruojami, jei nebuvo atsižvelgta į veikliosios medžiagos įrašymo į I priedą sąlygas ir į direktyvoje nurodytus vienodus principus remiantis dokumentais, atitinkančiais nustatytus duomenų reikalavimus.(8) Prieš įrašant kurią nors veikliąją medžiagą į I priedą, turi būti numatytas tinkamas laikotarpis, kad valstybės narės ir suinteresuotos šalys galėtų pasirengti vykdyti naujus reikalavimus, atsiradusius dėl įrašymo. Be to, po įrašymo, būtinas tinkamas laikotarpis, kad valstybės narės galėtų įgyvendinti direktyvos nuostatas dėl augalų apsaugos produktų, savo sudėtyje turinčių λ-cihalotrino. Pirmiausia valstybės narės per tą laiką turi peržiūrėti esamas registracijas, o, jei reikia, naujai įregistruoti pagal direktyvos nuostatas. Turėtų būti numatytas ilgesnis laikotarpis kiekvieno augalų apsaugos produkto išsamiems dokumentams pateikti ir įvertinti pagal direktyvoje nustatytus vienodus principus. Jei augalų apsaugos produktai turi kelias veikliąsias medžiagas, išsamus įvertinimas pagal vienodus principus gali būti atliekamas tik tuomet, kai visos atitinkamos veikliosios medžiagos buvo įrašytos į direktyvos I priedą.(9) Tikslinga numatyti, kad valstybės narės sudarytų galimybę visoms suinteresuotoms šalims susipažinti su parengta peržiūros ataskaita (išskyrus konfidencialią informaciją).(10) Peržiūros ataskaita reikalinga tam, kad valstybės narės tinkamai įgyvendintų keletą direktyvoje nustatytų vienodų principų skirsnius, jei šie principai taikomi įvertinant duomenis, pateiktus siekiant veikliąją medžiagą įrašyti į direktyvos I priedą.(11) Nemažai medžiagų į direktyvos I priedą buvo įrašytos Komisijos direktyvomis, būtent, Direktyvomis 97/73/EB [9], 98/47/EB [10], 1999/1/EB [11], 1999/73/EB [12], 1999/80/EB [13], 2000/10/EB [14], 2000/49/EB [15], 2000/50/EB [16]. Siekiant aiškumo ir racionalumo, informacija apie tas medžiagas turėtų būti pateikta lentelių pavidalu, o pačios direktyvos turėtų būti panaikintos neatmetant valstybių narių įsipareigojimų dėl II priede nustatytų perkėlimo į nacionalinius teisės aktus ir taikymo terminų.(12) Norint užtikrinti suderinamumą ir vienodą taikymą, tikslinga numatyti, kad augalų apsaugos produktų įvertinimui ir registracijai taikant vienodus principus pagal direktyvos VI priedą būtų atsižvelgiama į parengtą kiekvienos medžiagos peržiūros ataskaitą. Taip pat, valstybės narės turėtų sudaryti galimybę visoms suinteresuotoms šalims susipažinti su visomis peržiūros ataskaitomis (išskyrus konfidencialią informaciją).(13) Šioje direktyvoje numatytos priemonės atitinka Augalų sveikatos nuolatinio komiteto nuomonę, pateiktą 2000 m. spalio 19 d.,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedas keičiamas šios direktyvos I priedu.2 straipsnis1. Valstybės narės priima įstatymus ir kitus teisės aktus, kurie, įsigalioję nė vėliau kaip iki 2002 m. liepos 1 d., įgyvendina šią direktyvą. Apie tai jos nedelsdamos praneša Komisijai.Pirmiausia jos iki tos datos pagal Direktyvos 91/414/EEB nuostatas prireikus pakeičia arba panaikina augalų apsaugos produktų, savo sudėtyje turinčių veikliosios medžiagos λ-cihalotrino, registraciją.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Atsižvelgiant į įvertinimą ir sprendimų priėmimą pagal Direktyvos 91/414/EEB VI priede numatytus vienodus principus, remiantis dokumentais, atitinkančiais tos direktyvos III priedo reikalavimus, augalų apsaugos produktų, savo sudėtyje turinčių vienintelės veikliosios medžiagos λ-cihalotrino, registracijos pakeitimo arba panaikinimo galutinis terminas yra 2006 m. sausio 1 d.3. Jei augalų apsaugos produktai be λ-cihalotrino turi kitos veikliosios medžiagos, įrašytos į Direktyvos 91/414/EEB I priedą, registracijos pakeitimo arba panaikinimo terminas baigiasi praėjus ketveriems metams po to, kai įsigalioja direktyva, kuria į I priedą įrašoma paskutinė iš šių medžiagų.3 straipsnisDirektyvos, išvardytos II priedo trečioje skiltyje, panaikinamos neatmetant valstybių narių įsipareigojimų dėl perkėlimo į nacionalinius teisės aktus terminų ir konkrečių nuostatų, išdėstytų II priede.4 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.2 straipsnio nuostatos dėl veikliosios medžiagos λ-cihalotrino ir šios veikliosios medžiagos įrašymo į Direktyvos 91/414/EEB I priedą taikomos nuo 2002 m. sausio 1 d.5 straipsnisŠi direktyva skirta valstybėms narėms.Priimta Briuselyje, 2000 m. gruodžio 4 d.Komisijos varduDavid ByrneKomisijos narys[1] OL L 230, 1991 8 19, p. 1.[2] OL L 276, 2000 10 28, p. 41.[3] OL L 366, 1992 12 15, p. 10.[4] OL L 259, 2000 10 13, p. 27.[5] OL L 107, 1994 4 28, p. 8.[6] OL L 225, 1995 9 22, p. 1.[7] OL L 49, 1995 3 4, p. 50.[8] Augalų mokslinis komitetas, 2000 1 28.[9] OL L 353, 1997 12 24, p. 26.[10] OL L 191, 1998 7 7, p. 50.[11] OL L 21, 1999 1 28, p. 21.[12] OL L 206, 1999 8 5, p. 16.[13] OL L 210, 1999 8 10, p. 13.[14] OL L 57, 2000 3 2, p. 28.[15] OL L 197, 2000 8 3, p. 32.[16] OL L 198, 2000 8 4, p. 39.--------------------------------------------------I PRIEDAS"„I PRIEDASVEIKLIOSIOS MEDŽIAGOS, KURIAS LEIDŽIAMA NAUDOTI AUGALŲ APSAUGOS PRODUKTUOSEBendrosios nuostatos, taikomos visoms šiame priede išvardytoms medžiagoms:Siekiant, kad kiekvienai medžiagai būtų įgyvendinti VI priede nustatyti vienodi principai, atsižvelgiama į tos medžiagos peržiūros ataskaitą (ypač į I ir II priedėlius), kurios galutinį variantą Augalų sveikatos nuolatinis komitetas pateikia dieną, nurodytą skiltyje "konkrečios nuostatos".Valstybės narės sudaro galimybę visoms suinteresuotoms šalims susipažinti su visomis peržiūros ataskaitomis (išskyrus konfidencialią informaciją, kaip apibrėžta direktyvos 14 straipsnyje) arba leidžia susipažinti gavus konkretų prašymą.Nr. | Įprastas pavadinimas, identifikavimo numeriai | IUPAC pavadinimas | Grynumas | Įsigalioja | Įrašymo termino pabaiga | Konkrečios nuostatos |1 | Imazalilas CAS Nr. 73790-28- 0,35554-44-0 CIPAC Nr. 335 | (±)-1-(β-aliloksi-2,4-dichlor feniletil)imidazolas arba (±)-alil-1-(2,4-dichlorfenil)-2-imidazol-1-iletileteris | 975 g/kg | 1999 1 1 | 2008 12 31 | Galima įregistruoti tik kaip fungicidą. Šiems naudojimo atvejams taikomos šios konkrečios sąlygos: apdoroti vaisius, daržoves ir bulves nuėmus derlių galima leisti tik tokiu atveju, jei yra atitinkama nukenksminimo sistema arba įvertinant riziką įregistruojanti valstybė narė įsitikino, kad apdorojimo tirpalo išpylimas nekelia neleistino pavojaus aplinkai ir ypač vandens organizmams,apdoroti bulves nuėmus derlių galima leisti tik tokiu atveju, kai įvertinant riziką įregistruojanti valstybė narė įsitikino, kad apdorotų bulvių atliekų išmetimas nekelia neleistino pavojaus vandens organizmams,apdoroti lapus atvirame ore galima leisti tik tokiu atveju, kai įvertinant riziką įregistruojanti valstybė narė įsitikino, kad naudojant nedaromas neleistinas poveikis žmogaus arba gyvūnų sveikatai arba aplinkai.Augalų sveikatos nuolatinio komiteto peržiūros ataskaita buvo baigta rengti: 1997 7 11. |2 | Azoksistrobinas CAS Nr. 131860-33-8 CIPAC Nr. 571 | Metil-(E)-2-{2[6-(2-ciano fenoksi)pirimidin-4-iloksi] fenil}-3-metoksiakrilatas | 930 g/kg (Z-izomero ne daugiau 25 g/kg) | 1998 7 1 | 2008 7 1 | Galima įregistruoti tik kaip fungicidą. Priimant sprendimus pagal vienodus principus, ypatingas dėmesys turėtų būti skirtas poveikiui vandens organizmams. Įregistravimo sąlygose turėtų būti įtrauktos atitinkamos riziką mažinančios priemonės. Augalų sveikatos nuolatinio komiteto peržiūros ataskaita buvo baigta rengti: 1998 4 22. |3 | Metil-krezoksimas CAS Nr. 143390-89-0 CIPAC Nr. 568 | Metil-(E)-2-metoksiimino-2-[2-(o-toliloksimetil)fenil] acetatas | 910 g/kg | 1999 2 1 | 2009 1 31 | Galima įregistruoti tik kaip fungicidą. Priimdamos sprendimus pagal vienodus principus, valstybės narės ypatingą dėmesį skiria požeminio vandens apsaugai esant pažeidžiamumo sąlygoms. Augalų sveikatos nuolatinio komiteto peržiūros ataskaita buvo baigta rengti: 1998 10 16. |4 | Spiroksaminas CAS Nr. 1181134-30-8 CIPAC Nr. 572 | (8-tret-butil-1,4-dioksaspiro [4.5] dekan-2-ilmetil) etilpropilaminas | 940 g/kg (kartu A ir B diastereomerų) | 1999 9 1 | 2009 9 1 | Galima įregistruoti tik kaip fungicidą. Priimdamos sprendimus pagal vienodus principus, valstybės narės: turi skirti ypatingą dėmesį operatoriaus saugai ir turi užtikrinti, kad įregistravimo sąlygose būtų įtrauktos atitinkamos apsauginės priemonės, irturi skirti ypatingą dėmesį poveikiui vandens organizmams ir užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės.Augalų sveikatos nuolatinio komiteto peržiūros ataskaita buvo baigta rengti: 1999 5 12. |5 | Azimsulfuronas CAS Nr. 120162-55-2 CIPAC Nr. 584 | 1-(4,6-dimetoksipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil] karbamidas | 980 g/kg | 1999 10 1 | 2009 10 1 | Galima įregistruoti tik kaip herbicidą. Negalima leisti naudoti purškimo ore būdu. Priimdamos sprendimus pagal vienodus principus, valstybės narės turi skirti ypatingą dėmesį poveikiui vandens organizmams ir sausumos netiksliniams augalams bei užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės (pvz., auginant ryžius, kuo trumpiau laikyti vandenį prieš išleidimą). Augalų sveikatos nuolatinio komiteto peržiūros ataskaita buvo baigta rengti: 1999 7 2. |6 | Fluroksipiras CAS Nr. 69377-81-7 CIPAC Nr. 431 | 4-amino-3,5-dichlor-6-fluor-2-piridiloksiacto rūgštis | 950 g/kg | 2000 12 1 | 2010 11 30 | Galima įregistruoti tik kaip herbicidą. Priimdamos sprendimus pagal vienodus principus, valstybės narės: atsižvelgia į papildomą informaciją, reikalaujamą peržiūros ataskaitos 7 punkte,turi skirti ypatingą dėmesį požeminio vandens apsaugai,turi skirti ypatingą dėmesį poveikiui vandens organizmams ir užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės.Valstybės narės praneša Komisijai, jei reikalaujami papildomi bandymai ir informacija, nurodyta peržiūros ataskaitos 7 punkte, nebuvo pateikta iki 2000 12 1. Augalų sveikatos nuolatinio komiteto peržiūros ataskaita buvo baigta rengti: 1999 11 30. |7 | Metil -metsulfuronas CAS Nr. 74223-64-6 EEB Nr. 441 | Metil-2-(4-metoksi-6-metil-1,3,5,-triazin-2-ilkarbamoil sulfamoil)benzoatas | 960 g/kg | 2001 7 1 | 2011 6 30 | Galima įregistruoti tik kaip herbicidą. Priimdamos sprendimus pagal vienodus principus, valstybės narės: turi skirti ypatingą dėmesį požeminio vandens apsaugai,turi skirti ypatingą dėmesį galimam poveikiui vandens organizmams ir užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės.Augalų sveikatos nuolatinio komiteto peržiūros ataskaita buvo baigta rengti: 2000 6 16. |8 | Proheksadion-kalcis CAS Nr. 127277-53-6 CIPAC Nr. 567 | Kalcio 3,5-diokso-4-propionil cikloheksankarboksilatas | 890 g/kg | 2000 10 1 | 2010 10 1 | Galima įregistruoti tik kaip augalų augimo reguliatorių. Augalų sveikatos nuolatinio komiteto peržiūros ataskaita buvo baigta rengti: 2000 6 16. |9 | Triasulfuronas CAS Nr. 82097-50-5 CIPAC Nr. 480 | 1-[2-(2-chloretoksi)fenil sulfonil]-3-(4-metoksi-6-metil-1,3,5-triazin-2-il)karbamidas | 940 g/kg | 2001 8 1 | 2011 7 31 | Galima įregistruoti tik kaip herbicidą. Priimdamos sprendimus pagal vienodus principus, valstybės narės: turi skirti ypatingą dėmesį požeminio vandens apsaugai,turi skirti ypatingą dėmesį galimam poveikiui vandens organizmams ir užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės.Augalų sveikatos nuolatinio komiteto peržiūros ataskaita buvo baigta rengti: 2000 7 13. |10 | Esfenvaleratas CAS Nr. 66230-04-4 CIPAC Nr. 481 | (S)-α-ciano-3-fenoksibenzil-(S)-2-(4-chlorfenil)-3-metil butiratas | 830 g/kg | 2001 8 1 | 2011 7 31 | Galima įregistruoti tik kaip insekticidą. Priimdamos sprendimus pagal vienodus principus, valstybės narės: turi skirti ypatingą dėmesį galimam poveikiui vandens organizmams ir netiksliniams nariuotakojams ir užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės.Augalų sveikatos nuolatinio komiteto peržiūros ataskaita buvo baigta rengti: 2000 7 13. |11 | Bentazonas CAS Nr. 25057-89-0 CIPAC Nr. 366 | 3-izopropil-(1H)-2,1,3-benzotiadiazin-4-(3H)-on-2,2-dioksidas | 960 g/kg | 2001 8 1 | 2011 7 31 | Galima įregistruoti tik kaip herbicidą. Priimdamos sprendimus pagal vienodus principus, valstybės narės turi skirti ypatingą dėmesį požeminio vandens apsaugai. Augalų sveikatos nuolatinio komiteto peržiūros ataskaita buvo baigta rengti: 2000 7 13. |12 | λ-cihalotrinas CAS Nr. 91465-08-6 CIPAC Nr. 463 | 1:1 mišinys: (S)-α-ciano-3-fenoksibenzil (Z)-(1R,3R)-3-(2-chlor-3,3,3-trifluorpropenil)-2,2-dimetil ciklopropankarboksilatoir(R)-α-ciano-3-fenoksibenzil (Z)-(1S,3S)-3-(2-chlor-3,3,3-tri fluorpropenil)-2,2-dimetil ciklopropankarboksilato | 810 g/kg | 2002 1 1 | 2011 12 31 | Galima įregistruoti tik kaip insekticidą. Priimdamos sprendimus pagal vienodus principus, valstybės narės: turi skirti ypatingą dėmesį operatoriaus saugai,turi skirti ypatingą dėmesį galimam poveikiui vandens organizmams ir netiksliniams nariuotakojams, įskaitant bites, ir turi užtikrinti, kad įregistravimo sąlygose, jei reikia, būtų įtrauktos atitinkamos riziką mažinančios priemonės,turi skirti ypatingą dėmesį likučiams maisto produktuose ir ypač jų ūmiam poveikiui.Augalų sveikatos nuolatinio komiteto peržiūros ataskaita buvo baigta rengti: 2000 10 19. |"--------------------------------------------------II PRIEDASPRIEMONIŲ, SKIRTŲ VEIKLIOSIOMS MEDŽIAGOMS, KURIAS LEIDŽIAMA NAUDOTI AUGALŲ APSAUGOS PRODUKTUOSE, ĮGYVENDINTI VALSTYBĖSE NARĖSE, GALUTINIAI TERMINAINr. | Įprastas pavadinimas | Medžiagos įrašymo direktyva | Perkėlimo į nacionalinės teisės aktus galutinis terminas | Konkrečios nuostatos |1 | Imazalilas | Direktyva 97/73/EB | 1999 6 30 | Prireikus valstybės narės pagal Direktyvos 91/414/EEB nuostatas iki perkėlimo į nacionalinius teisės aktus galutinio termino pabaigos pakeičia arba panaikina augalų apsaugos produktų, savo sudėtyje turinčių imazalilo kaip veikliosios medžiagos, esamą registraciją. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas pratęsiamas: augalų apsaugos produktams, savo sudėtyje turintiems tik imazalilo, ir neskirtiems apdoroti lapus atvirame ore – iki 2003 1 1,augalų apsaugos produktams, savo sudėtyje turintiems imazalilo ir kitų veikliųjų medžiagų, dar neįrašytų I priede, ir neskirtiems apdoroti lapus atvirame ore – iki ketverių metų nuo tos direktyvos, kuria į I priedą įrašoma paskutinė iš tų medžiagų, įsigaliojimo dienos. |2 | Azoksistrobinas | Direktyva 98/47/EB | 1999 1 1 | Augalų apsaugos produktams, turintiems azoksistrobino ir kitos veikliosios medžiagos, įrašytos į Direktyvos 91/414/EEB I priedą, perkėlimo į nacionalinius teisės aktus galutinis terminas pratęsiamas, jei ilgesnį įgyvendinimo laikotarpį numato direktyvos dėl šios kitos veikliosios medžiagos įrašymo į Direktyvos 91/414/EEB I priedą nuostatos. |3 | Metil-krezoksimas | Direktyva 1999/1/EB | 1999 7 31 | Augalų apsaugos produktams, turintiems metil-krezoksimo ir kitos veikliosios medžiagos, įrašytos į Direktyvos 91/414/EEB I priedą, perkėlimo į nacionalinius teisės aktus galutinis terminas pratęsiamas, jei ilgesnį įgyvendinimo laikotarpį numato direktyvos dėl šios kitos veikliosios medžiagos įrašymo į Direktyvos 91/414/EEB I priedą nuostatos. |4 | Spiroksaminas | Direktyva 1999/73/EB | 2000 1 1 | Augalų apsaugos produktams, turintiems spiroksamino ir kitos veikliosios medžiagos, įrašytos į Direktyvos 91/414/EEB I priedą, perkėlimo į nacionalinius teisės aktus galutinis terminas pratęsiamas, jei ilgesnį įgyvendinimo laikotarpį numato direktyvos dėl šios kitos veikliosios medžiagos įrašymo į Direktyvos 91/414/EEB I priedą nuostatos. |5 | Azimsulfuronas | Direktyva 1999/80/EB | 2000 4 1 | Atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, augalų apsaugos produktų, savo sudėtyje turinčių azimsulfurono, esamos laikinos registracijos galutinis perkėlimo į nacionalinius teisės aktus terminas pratęsiamas iki 2001 4 1. Augalų apsaugos produktams, savo sudėtyje turintiems azimsulfurono ir kitos veikliosios medžiagos, įrašytos į Direktyvos 91/414/EEB I priedą, perkėlimo į nacionalinius teisės aktus galutinis terminas pratęsiamas, jei ilgesnį įgyvendinimo laikotarpį numato direktyvos dėl šios kitos veikliosios medžiagos įrašymo į Direktyvos 91/414/EEB I priedą nuostatos. |6 | Fluroksipiras | Direktyva 2000/10/EB | 2000 6 1 | Prireikus valstybės narės pagal Direktyvos 91/414/EEB nuostatas iki perkėlimo į nacionalinius teisės aktus galutinio termino pabaigos pakeičia arba panaikina augalų apsaugos produktų, savo sudėtyje turinčių fluroksipiro kaip veikliosios medžiagos, registraciją. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas pratęsiamas: augalų apsaugos produktams, turintiems tik fluroksipiro – iki 2004 12 1,augalų apsaugos produktams, turintiems fluroksipiro ir kitos veikliosios medžiagos, įrašytos Direktyvos 91/414/EEB I priede, – iki ketverių metų nuo direktyvos, kuria į I priedą įrašyta paskutinė iš tų medžiagų, įsigaliojimo dienos. |7 | Metil- metsulfuronas | Direktyva 2000/49/EB | 2001 12 31 | Prireikus valstybės narės pagal Direktyvos 91/414/EEB nuostatas iki perkėlimo į nacionalinius teisės aktus galutinio termino pabaigos pakeičia arba panaikina augalų apsaugos produktų, savo sudėtyje turinčių metil-metsulfurono kaip veikliosios medžiagos, registraciją. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas, nurodytas pirmojoje pastraipoje, pratęsiamas: augalų apsaugos produktams, turintiems tik metil-metsulfurono kaip vienintelės veikliosios medžiagos – iki 2005 7 1,augalų apsaugos produktams, turintiems metil-metsulfurono ir kitos veikliosios medžiagos, įrašytos į Direktyvos 91/414/EEB I priedą, – iki ketverių metų nuo direktyvos, kuria į I priedą įrašyta paskutinė iš tų medžiagų, įsigaliojimo dienos. |8 | Proheksadion-kalcis | Direktyva 2000/50/EB | 2001 1 1 | Atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, augalų apsaugos produktų, savo sudėtyje turinčių proheksadion-kalcio, laikinos registracijos perkėlimo į nacionalinius teisės aktus galutinis terminas pratęsiamas iki 2002 1 1. Augalų apsaugos produktams, turintiems proheksadion-kalcio ir kitos veikliosios medžiagos, įrašytos į Direktyvos 91/414/EEB I priedą, perkėlimo į nacionalinius teisės aktus galutinis terminas pratęsiamas, jei ilgesnį įgyvendinimo laikotarpį numato direktyvos dėl šios kitos veikliosios medžiagos įrašymo į Direktyvos 91/414/EEB I priedą nuostatos. |9 | Triasulfuronas | Direktyva 2000/66/EB | 2002 1 31 | Prireikus valstybės narės pagal Direktyvos 91/414/EEB nuostatas iki perkėlimo galutinio termino pabaigos pataiso arba panaikina augalų apsaugos produktų, turinčių triasulfurono kaip veikliosios medžiagos, registraciją. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas pratęsiamas: augalų apsaugos produktams, turintiems tik triasulfurono kaip vienintelės veikliosios medžiagos – iki 2005 8 1,augalų apsaugos produktams, turintiems triasulfurono ir kitos veikliosios medžiagos, įrašytos į Direktyvos 91/414/EEB I priedą, – iki ketverių metų nuo direktyvos, kuria į I priedą įrašyta paskutinė iš tų medžiagų, įsigaliojimo dienos. |10 | Esfenvaleratas | Direktyva 2000/67/EB | 2002 1 31 | Prireikus valstybės narės pagal Direktyvos 91/414/EEB nuostatas iki perkėlimo į nacionalinius teisės aktus galutinio termino pabaigos pakeičia arba panaikina augalų apsaugos produktų, savo sudėtyje turinčių esfenvalerato kaip veikliosios medžiagos, esamą registraciją. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas pratęsiamas: augalų apsaugos produktams, turintiems tik esfenvalerato kaip vienintelės veikliosios medžiagos – iki 2005 8 1,augalų apsaugos produktams, turintiems esfenvalerato ir kitos veikliosios medžiagos, įrašytos į Direktyvos 91/414/EEB I priedą, – iki ketverių metų nuo direktyvos, kuria į I priedą įrašyta paskutinė iš tų medžiagų, įsigaliojimo dienos. |11 | Bentazonas | Direktyva 2000/68/EB | 2002 1 31 | Prireikus valstybės narės pagal Direktyvos 91/414/EEB nuostatas iki perkėlimo į nacionalinius teisės aktus galutinio termino pabaigos pakeičia arba panaikina augalų apsaugos produktų, savo sudėtyje turinčių bentazono kaip veikliosios medžiagos. Tačiau atsižvelgiant į įvertinimą ir sprendimų priėmimą pagal vienodus principus, numatytus Direktyvos 91/414/EEB VI priede, remiantis dokumentais, atitinkančiais tos direktyvos III priedo reikalavimus, perkėlimo į nacionalinius teisės aktus galutinis terminas pratęsiamas: augalų apsaugos produktams, turintiems tik bentazono kaip vienintelės veikliosios medžiagos – iki 2005 8 1,augalų apsaugos produktams, turintiems bentazono ir kitos veikliosios medžiagos, įrašytos į Direktyvos 91/414/EEB I priedą, – iki ketverių metų nuo direktyvos, kuria į I priedą įrašyta paskutinė iš tų medžiagų, įsigaliojimo dienos. |--------------------------------------------------


title: 2006 m. gruodžio 11 d. Komisijos direktyva 2006/132/EB, iš dalies keičianti Tarybos direktyvą 91/414/EEB, įtraukiant veikliąją medžiagą procimidoną   (Tekstas svarbus EEE)

text:
12.12.2006

               LT

               Europos Sąjungos oficialusis leidinys

               L 349/22

      KOMISIJOS DIREKTYVA 2006/132/EB
   2006 m. gruodžio 11 d.
   iš dalies keičianti Tarybos direktyvą 91/414/EEB, įtraukiant veikliąją medžiagą procimidoną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos priemonių pateikimo į rinką (1), ypač į jos 6 straipsnio 1 dalį,
   kadangi:

               (1)

               1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (2), nustatytas veikliųjų medžiagų, kurias reikia įvertinti siekiant įtraukti į Direktyvos 91/414/EEB I priedą, sąrašas. Tame sąraše yra procimidonas.

               (2)

               Procimidono poveikis aplinkai ir žmonių sveikatai ataskaitų rengėjų pasiūlytais naudojimo atvejais buvo įvertintas vadovaujantis Reglamento (EEB) Nr. 3600/92 nuostatomis. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos produktų veikliąsias medžiagas ir skiriančiu ataskaitų rengėjas valstybes nares Komisijos reglamentui (EEB) Nr. 3600/92 (3) įgyvendinti, Prancūzija buvo paskirta valstybe nare ataskaitos rengėja. 2001 m. sausio 15 d. Prancūzija pateikė Komisijai atitinkamą įvertinimo ataskaitą ir rekomendacijas pagal Reglamento (EEB) Nr. 3600/92 7 straipsnio 1 dalies c punktą.

               (3)

               Šią įvertinimo ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete.

               (4)

               Atlikus įvairius tyrimus paaiškėjo, kad augalų apsaugos produktai, kurių sudėtyje yra procimidono, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus tais naudojimo atvejais, kurie buvo išnagrinėti ir išsamiai aprašyti Komisijos peržiūros ataskaitose, jeigu bus taikomos tinkamos pavojų mažinančios priemonės. Kadangi procimidonas yra pavojinga medžiaga, jo naudojimas turėtų būti ribojamas. Visų pirma susirūpinimą kelia jo toksinis poveikis, galintis sutrikdyti endokrininės sistemos veiklą. Šiuo metu mokslininkai nesutaria dėl tikslaus tokio pavojaus masto. Taikant atsargumo principą ir atsižvelgiant į dabartinį mokslinių žinių lygį, reikėtų taikyti pavojų mažinančias priemones tam, kad būtų pasiektas aukštas žmonių ir gyvūnų sveikatos bei aplinkos apsaugos lygis, kurio sieks Bendrija.

               (5)

               Direktyvos 91/414/EEB 5 straipsnio 4 dalyje ir 6 straipsnio 1 dalyje nustatyta, kad įtraukiant medžiagas į I priedą gali būti taikomi tam tikri apribojimai ir sąlygos. Šiuo atveju įtraukimo laikotarpiui ir patvirtintoms kultūroms taikomi apribojimai laikomi būtinais. Pagal pirmines Maisto grandinės ir gyvūnų sveikatos nuolatiniam komitetui pateiktas priemones siūlyta medžiagą įtraukti ribotam septynerių metų laikotarpiui, kad tuo laikotarpiu valstybės narės pirmiausia peržiūrėtų į rinką jau pateiktus augalų apsaugos produktus, kurių sudėtyje yra procimidono. Tam, kad būtų išvengta siekiamo aukšto apsaugos lygio neatitikimų, medžiagos įtraukimas į Direktyvos 91/414/EEB I priedą buvo apribotas tais procimidono naudojimo atvejais, kurie buvo įvertinti atsižvelgiant į Bendrijoje atliktą vertinimą ir kai buvo nustatyta, kad pasiūlyti naudojimo atvejai atitinka Direktyvos 91/414/EEB sąlygas. Tai reiškia, kad kitus naudojimo atvejus, kurie nebuvo įtraukti arba buvo tik iš dalies įtraukti į šį vertinimą, reikėjo pirmiausia išsamiai įvertinti prieš pradedant svarstyti, ar juos įtraukti į Direktyvos 91/414/EEB I priedą. Galiausiai dėl procimidono pavojingumo nuspręsta, kad būtina Bendrijos lygmeniu priimti nuostatas dėl minimalaus tam tikrų pavojų mažinančių priemonių, kurias turės taikyti valstybės narės išduodamos registracijas, suderinimo.

               (6)

               Pagal Direktyvoje 91/414/EEB nustatytą tvarką veikliąsias medžiagas, įskaitant pavojaus valdymo priemones, tvirtina Komisija. Valstybės narės atsako už priemonių, skirtų mažinti augalų apsaugos produktų keliamą pavojų, įgyvendinimą, taikymą ir kontrolę. Kelių valstybių narių išreikštas nerimas atspindi jų nuomonę, kad siekiant pavojų sumažinti iki tokio lygio, kuris gali būti laikomas priimtinu ir kuris atitiktų aukštą Bendrijoje užtikrinamą apsaugos lygį, būtina numatyti papildomus apribojimus. Šiuo metu nustatant pavojaus valdymo priemones norint tęsti procimidono gamybą, prekybą ir naudojimą būtina nustatyti tinkamą saugumo ir apsaugos lygį.

               (7)

               Atsižvelgdama į pirmiau minėtus faktus Komisija persvarstė savo nuomonę. Siekdama Bendrijoje užtikrinti aukštą žmonių bei gyvūnų sveikatos apsaugos lygį ir tvarią aplinką, Komisija mano, kad, be 5 konstatuojamojoje dalyje išvardytų principų, būtų tikslinga medžiagos įtraukimo laikotarpį dar labiau sumažinti nuo septynerių metų iki 18 mėnesių. Taip dar labiau sumažinamas bet koks pavojus, kadangi užtikrinama, kad šios medžiagos pakartotiniam įvertinimui bus teikiama pirmenybė.

               (8)

               Augalų apsaugos produktai, kurių sudėtyje yra procimidono, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus tais naudojimo atvejais, kurie buvo išnagrinėti ir išsamiai aprašyti Komisijos peržiūros ataskaitoje, jeigu bus taikomos būtinos pavojų mažinančios priemonės.

               (9)

               Neprieštaraujant išvadai, kad augalų apsaugos produktai, kurių sudėtyje yra procimidono, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus, tam tikrais konkrečiais klausimais reikėtų gauti papildomos informacijos. Atliekant bandymus remiantis geriausia šiuo metu turima praktika buvo įvertintas procimidono poveikis, galintis sutrikdyti endokrininės sistemos veiklą. Komisijos žiniomis, Ekonominio bendradarbiavimo ir plėtros organizacija (EBPO) rengia tyrimų atlikimo gaires siekiant labiau ištobulinti vertinimą, leidžiantį nustatyti galimą endokrininės sistemos veiklą trikdantį poveikį. Todėl tikslinga reikalauti, kad procimidonas būtų toliau tiriamas, kai tik bus susitarta dėl EPBO tyrimų atlikimo gairių, ir kad pranešėjai pateiktų tokių tyrimų rezultatus. Be to, valstybės narės turėtų reikalauti, kad registracijų savininkai pateiktų informacijos apie procimidono naudojimo atvejus, įskaitant bet kokią informaciją apie naudotojo sveikatos sutrikimus.

               (10)

               Procimidono, kaip ir kitų į Direktyvos 91/414/EEB I priedą įtrauktų medžiagų statusas gali būti peržiūrėtas pagal šios direktyvos 5 straipsnio 5 dalį atsižvelgiant į bet kokius gautus naujus duomenis. Be to, tai, kad šios medžiagos įtraukimas į I priedą galioja iki tam tikros dienos, netrukdo medžiagą įtraukti iš naujo pagal šioje direktyvoje nustatytą tvarką.

               (11)

               Patirtis, įgyta naudojantis į Direktyvos 91/414/EEB I priedą anksčiau įtrauktomis veikliosiomis medžiagomis, įvertintomis remiantis Reglamento (EEB) Nr. 3600/92 nuostatomis, rodo, kad gali kilti sunkumų interpretuojant galiojančių registracijų savininkų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau tai nereikštų, kad valstybėms narėms arba registracijų savininkams atsirado naujų pareigų lyginant su iki šiol priimtomis I priedą iš dalies keičiančiomis direktyvomis.

               (12)

               Prieš įtraukiant veikliąją medžiagą į I priedą, turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių reikalavimų.

               (13)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis po tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra procimidono, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies keisti, pakeisti naujais arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys. Atsižvelgiant į pavojingas procimidono savybes, laikotarpis, per kurį valstybės narės turi patikrinti, ar augalų apsaugos produktai, kurių sudėtyje yra vien tik procimidono arba ir kitų patvirtintų veikliųjų medžiagų, atitinka VI priedo nuostatas, negali viršyti 18 mėnesių.

               (14)

               Todėl Direktyvą 91/414/EEB reikia atitinkamai iš dalies pakeisti.

               (15)

               Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą laikotarpį, todėl Komisija pateikė Tarybai pasiūlymą, susijusį su šiomis priemonėmis. Pasibaigus Direktyvos 91/414/EEB 19 straipsnio 2 dalies antrojoje pastraipoje nustatytam laikotarpiui, Taryba nei priėmė pasiūlyto įgyvendinimo akto, nei prieštaravo įgyvendinimo priemonių pasiūlymui, todėl šias priemones priima Komisija,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. birželio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
   Tas nuostatas jos taiko nuo 2007 m. liepos 1 d.
   Valstybės narės, priimdamos nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2007 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos procimidono, registracijas. Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su procimidonu, išskyrus su šia medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, valstybės narės iš naujo, pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu, ir atsižvelgdamos į jos I priedo įrašo B dalį, susijusią su procimidonu, įvertina kiekvieną leistiną augalų apsaugos produktą, kurio sudėtyje yra procimidono. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nusprendusios, valstybės narės, jei būtina, iš dalies pakeičia arba panaikina produkto, kurio sudėtyje yra procimidono, registraciją iki 2008 m. birželio 30 d.
   4 straipsnis
   Ši direktyva įsigalioja 2007 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. gruodžio 11 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/85/EB (OL L 293, 2006 10 24, p. 3).

      (2)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).

      (3)  OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Konkrečios nuostatos

                     „146

                     Procimidonas
                     CAS Nr. 32809-16-8
                     CIPAC Nr. 383

                     N-(3,5-dichlorofenil)-1,2-dimetilciklopropan-1,2-dikarboksimidas

                     985 g/kg

                     2007 m. sausio 1 d.

                     2008 m. birželio 30 d.

                     A   DALIS
                     Galima naudoti tik kaip fungicidą šioms kultūroms:

                                 —

                                 agurkams, kurie auginami šiltnamiuose (su uždarytomis hidroponinėmis sistemomis),

                                 —

                                 slyvoms (skirtoms perdirbti)

                           neviršijant

                                 —

                                 0,75 g veikliosios medžiagos vienam hektarui vienam kartui.

                           Šiais atvejais negalima naudoti:

                                 —

                                 purškiant iš lėktuvo,

                                 —

                                 tiek mėgėjams, tiek profesionaliems naudotojams naudojant ant nugaros nešiojamą arba rankinį purškiklį,

                                 —

                                 privačiuose soduose.

                           Valstybės narės užtikrina, kad būtų taikomos visos tinkamos pavojų mažinančios priemonės. Reikia skirti ypatingą dėmesį:

                                 —

                                 vandens organizmų apsaugai. Prireikus turi būti išlaikomas tinkamas atstumas tarp apdorojamų teritorijų ir paviršinio vandens telkinių. Atstumas gali priklausyti nuo to, ar naudojama technika arba prietaisai, mažinantys purškalo pasklidimą,

                                 —

                                 paukščiams ir žinduoliams. Registracijos sąlygose numatytos pavojų mažinančios priemonės, pavyzdžiui, protingo preparatų, kurie sumažina poveikį susijusioms gyvūnų rūšims dėl jų fizinio pateikimo arba esančių medžiagų, leidžiančių išvengti preparato poveikio, naudojimo ir atrankos laiko nustatymas,

                                 —

                                 vartotojams, reikia stebėti su maistu suvartojamų likučių poveikį jiems,

                                 —

                                 požeminiam vandeniui, kai veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos. Registracijos sąlygose numatytos pavojų mažinančios priemonės,

                                 —

                                 naudotojams, kurie privalo dėvėti tinkamus apsauginius rūbus, visų pirma pirštines, kombinezoną, guminius batus, veido apsaugos priemonę ar apsauginius akinius paruošiant preparatą, jį įpilant į prietaisą, naudojant prietaisą ir jį plaunant, jeigu prietaiso dizainas ir konstrukcija tinkamai neapsaugo nuo preparato poveikio arba jeigu ant tokio prietaiso nepritvirtinta specialių apsauginių dalių,

                                 —

                                 darbuotojams, kurie privalo dėvėti tinkamus apsauginius rūbus, visų pirma pirštines, jeigu jie turi įeiti į apdorotą teritoriją anksčiau nei baigiasi nustatytas įėjimo laikas.

                           B   DALIS
                     Įgyvendinant VI priede numatytus vienodus principus, atsižvelgiama į procimidono peržiūros ataskaitos išvadas, ypač į jos I ir II priedėlius.
                     Valstybės narės privalo užtikrinti, kad registracijų savininkai kiekvienais metais iki gruodžio 31 d. praneštų apie naudotojų sveikatos sutrikimus. Valstybės narės gali reikalauti, kad būtų pateikta tam tikra informacija, pavyzdžiui, duomenys apie pardavimą ir naudojimo būdų tyrimą, siekiant susidaryti realistinį vaizdą apie naudojimo sąlygas ir galimą toksikologinį procimidono poveikį.
                     Valstybės narės prašo pateikti papildomų patvirtinančių duomenų, kad būtų galima įrodyti veikliosios medžiagos tinkamumą naudoti atvejais, kai yra tikimybė, jog tai turės ilgalaikio poveikio laukiniams žinduoliams, taip pat informacijos apie tai, kaip šiltnamiuose valomos nuotekos.
                     Valstybės narės prašo pateikti papildomų tyrimų rezultatus tam, kad būtų sprendžiamas klausimas, susijęs su endokrininės sistemos veiklą trikdančiu procimidono poveikiu per dvejus metus nuo tada, kai Ekonominio bendradarbiavimo ir plėtros organizacija priėmė Tyrimų gaires dėl endokrininės sistemos veiklos sutrikdymo. Jos užtikrina, kad pranešėjas, kurio prašymu procimidonas buvo įtrauktas į šį priedą, pateiktų Komisijai tokius tyrimus per dvejus metus nuo pirmiau minėtų tyrimų atlikimo gairių priėmimo.“

         (1)  Išsamesnė informacija apie veikliosios medžiagos tapatumą ir specifikaciją pateikiama peržiūros ataskaitoje.


title: 2001 m. lapkričio 20 d. Komisijos direktyva 2001/99/EB, iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašytos veikliosios medžiagos glifosatas ir metil-tifensulfuronas

text:
Svarbus teisinis pranešimas

|

32001L0099

Oficialusis leidinys L 304 , 21/11/2001 p. 0014 - 0016

		Komisijos direktyva 2001/99/EB2001 m. lapkričio 20 d.iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašytos veikliosios medžiagos glifosatas ir metil-tifensulfuronasEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2001/87/EB [2], ypač į jos 6 straipsnio 1 dalį,kadangi:(1) 1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], su paskutiniais pakeitimais, padarytais Reglamentu (EB) Nr. 2266/2000 [4], buvo nustatytos išsamios taisyklės, kaip įgyvendinti darbų programos, minimos Tarybos direktyvos 91/414/EEB (toliau – direktyva) 8 straipsnio 2 dalyje, pirmąjį etapą. Pagal Reglamentą (EEB) Nr. 3600/92 1994 m. balandžio 27 d. Komisijos reglamente (EB) Nr. 933/94, nustatančiame augalų apsaugos priemonių veikliąsias medžiagas ir skiriančiame ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], buvo sudarytas augalų apsaugos produktų veikliųjų medžiagų, kurias reikia įvertinti dėl jų galimo įrašymo į direktyvos I priedą, sąrašas.(2) Glifosato ir metil-tifensulfurono poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamento (EEB) Nr. 3600/92 nuostatas. Pagal Reglamentą (EB) Nr. 933/94 valstybe nare pranešėja apie glifosatą buvo paskirta Vokietija, apie metil-tifensulfuroną – Prancūzija. Pagal Reglamento (EEB) Nr. 3600/92 7 straipsnio 1 dalies c punktą valstybės narės pranešėjos atitinkamas įvertinimo ataskaitas ir rekomendacijas Komisijai pateikė 1999 m. vasario 1 d. (apie glifosatą) ir 1996 m. balandžio 30 d. (apie metil-tifensulfuroną).(3) Šias įvertinimo ataskaitas peržiūrėjo valstybės narės ir Komisija Augalų sveikatos nuolatiniame komitete. Peržiūros buvo baigtos 2001 m. birželio 29 d. pateikiant Komisijos glifosato ir metil-tifensulfurono peržiūros ataskaitas.(4) Dokumentai dėl glifosato ir metil-tifensulfurono ir peržiūros informacija taip pat buvo pateikta Augalų moksliniam komitetui. Komitetui nebuvo pateikta konkrečių klausimų. Komitetas buvo tos nuomonės, kad nebuvo klausimų, kuriuos jis norėtų iškelti dėl galimo veikliųjų medžiagų įrašymo į direktyvos I priedą [7]. Komitetas pažymėjo, kad pastabų nebuvimas turėtų būti aiškinamas tik kaip akivaizdžių priežasčių, dėl kurių reikėtų daryti pastabas, nebuvimas.(5) Atlikus įvairius patikrinimus paaiškėjo, kad savo sudėtyje minėtų veikliųjų medžiagų turintys augalų apsaugos produktai apskritai galėtų atitikti direktyvos 5 straipsnio 1 dalies a ir b punktų reikalavimus, ypač tais naudojimo atvejais, kurie buvo patikrinti ir išsamiai aprašyti Komisijos peržiūros ataskaitoje. Dėl to minėtas veikliąsias medžiagas tikslinga įrašyti į I priedą siekiant užtikrinti, kad augalų apsaugos produktai, savo sudėtyje turintys minėtų veikliųjų medžiagų, visose valstybėse narėse galėtų būti įregistruojami laikantis minėtos direktyvos nuostatų.(6) Direktyvoje numatyta, kad veikliąją medžiagą įrašius į I priedą, valstybės narės per nustatytą laiką turi įregistruoti augalų apsaugos produktus, savo sudėtyje turinčius veikliosios medžiagos, pakeisti arba panaikinti registracijas, atsižvelgiant į kiekvieną konkretų atvejį. O svarbiausia, augalų apsaugos produktai neturėtų būti registruojami, jei neatsižvelgiama į veikliosios medžiagos įrašymo į I priedą sąlygas ir į direktyvoje nustatytus vienodus principus, remiantis dokumentais, atitinkančiais nustatytus duomenų reikalavimus.(7) Prieš įrašant veikliąją medžiagą į I priedą, turi būti numatytas tinkamas laikotarpis, kad valstybės narės ir suinteresuotos šalys galėtų pasirengti įvykdyti naujus reikalavimus, atsiradusius dėl įrašymo. Be to, įrašius, būtinas atitinkamas laikotarpis, kad valstybės narės galėtų įgyvendinti direktyvos nuostatas dėl augalų apsaugos produktų, savo sudėtyje turinčių glifosato arba metil-tifensulfurono. Svarbiausia, valstybės narės per tą laiką turi peržiūrėti esamas registracijas, o kai kuriais atvejais, iš naujo įregistruoti pagal direktyvos nuostatas. Turėtų būti numatytas ilgesnis laikotarpis kiekvieno augalų apsaugos produkto išsamiems dokumentams pateikti ir įvertinti pagal direktyvoje nustatytus vienodus principus. Jei augalų apsaugos produktai turi kelias veikliąsias medžiagas, visapusiškas įvertinimas pagal vienodus principus gali būti atliekamas tik tuomet, kai visos atitinkamos veikliosios medžiagos buvo įrašytos į direktyvos I priedą.(8) Reikalinga peržiūros ataskaita, kad valstybės narės tinkamai įgyvendintų direktyvoje nustatytų vienodų principų keletą skirsnių. Dėl to tikslinga numatyti, kad valstybės narės sudarytų galimybę visoms suinteresuotoms šalims susipažinti su parengtomis peržiūros ataskaitomis (išskyrus konfidencialią informaciją). Jei peržiūros ataskaita turi būti papildyta naujais duomenimis atsižvelgiant į technikos ir mokslo pažangą, minėtos medžiagos įrašymo į direktyvos I priedą sąlygos taip pat turėtų pakeistos pagal tos direktyvos nuostatas.(9) Šioje direktyvoje numatytos priemonės atitinka Augalų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedas yra iš dalies keičiamas, kaip nurodyta šios direktyvos priede.2 straipsnis1. Valstybės narės priima įstatymus ir kitus teisės aktus, kurie, įsigalioję nė vėliau kaip iki 2003 m. sausio 1 d. įgyvendina šią direktyvą. Apie tai jos nedelsdamos praneša Komisijai.Iki tos datos jos pagal Direktyvą 91/414/EEB, jei būtina, iš dalies pakeičia arba panaikina esamą augalų apsaugos produktų, savo sudėtyje turinčių veikliųjų medžiagų glifosato arba metil-tifensulfurono, registraciją.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Atsižvelgiant į įvertinimą ir sprendimų priėmimą pagal Direktyvos 91/414/EEB VI priede numatytus vienodus principus, remiantis dokumentais, atitinkančiais jos III priedo reikalavimus, augalų apsaugos produktų, savo sudėtyje turinčių tik veikliosios medžiagos glifosato arba metil-tifensulfurono, registracijos pakeitimo arba panaikinimo galutinis terminas yra 2006 m. liepos 1 d.3. Jei augalų apsaugos produktai, be glifosato arba metil-tifensulfurono, turi kitos veikliosios medžiagos, įrašytos į Direktyvos 91/414/EEB I priedą, registracijos pakeitimo arba panaikinimo terminas baigiasi praėjus ketveriems metams po to, kai įsigalioja direktyva, iš dalies pakeičianti I priedą į jį įrašant paskutinę iš tų medžiagų.4. Valstybės narės leidžia naudotis glifosato ir metil-tifensulfurono peržiūros ataskaitomis (išskyrus konfidencialią informaciją, kaip apibrėžta Direktyvos 91/414/EEB 14 straipsnyje) visoms norinčioms su jomis susipažinti suinteresuotoms šalims arba pateikia jas, gavusios konkretų prašymą.3 straipsnisŠi direktyva įsigalioja 2002 m. liepos 1 d.4 straipsnisŠi direktyva skirta valstybėms narėms.Priimta Briuselyje, 2001 m. lapkričio 20 d.Komisijos varduDavid ByrneKomisijos narys[1] OL L 230, 1991 8 19, p. 1.[2] OL L 276, 2001 10 19, p. 17.[3] OL L 366, 1992 12 15, p. 10.[4] OL L 259, 2000 10 13, p. 27.[5] OL L 107, 1994 4 28, p. 8.[6] OL L 225, 1995 9 22, p. 1.[7] Augalų mokslinio komiteto 2001 m. kovo 7 d. plenarinio posėdžio protokolas (glifosatas).Augalų mokslinio komiteto 2001 m. birželio 7 d. plenarinio posėdžio protokolas (metal-tifensulfuronas).--------------------------------------------------PRIEDASDirektyvos 91/414/EEB I priedo lentelės pabaigoje įrašomi šie įrašai:Nr. | Įprastas pavadinimas, identifikavimo numeriai | IUPAC pavadinimas | Grynumas | Įsigaliojo | Įrašymo termino pabaiga | Konkrečios nuostatos |25 | Glifosatas CAS Nr. 1071-83-6 CIPAC Nr. 284 | N-(fosfonometil)glicinas | 950 g/kg | 2002 m. liepos 1 d. | 2012 m. birželio 30 d. | Galima įregistruoti tik kaip herbicidą. Kad būtų įgyvendinti VI priedo vienodi principai, atsižvelgiama į glifosato peržiūros ataskaitos, kurią Augalų sveikatos nuolatinis komitetas baigė rengti 2001 m. birželio 29 d., išvadas, ypač į jos I ir II priedėlius. Atlikdamos šį bendrą vertinimą, valstybės narės ypatingą dėmesį turi skirti: požeminio vandens apsaugai pažeidžiamuose rajonuose, ypač kai naudojama ne augalams. |26 | Metil-tifensulfuronas CAS Nr. 79277-27-3 CIPAC Nr. 452 | Metil-3-(4-metoksi-6-metil-1,3,5-triazin-2-ilkarbamoilsulfamoil)tiofen-2-karboksilatas | 960 g/kg | 2002 m. liepos 1 d. | 2012 m. birželio 30 d. | Galima įregistruoti tik kaip herbicidą. Kad būtų įgyvendinti VI priedo vienodi principai, atsižvelgiama į metil-tifensulfurono peržiūros ataskaitos, kurią Augalų sveikatos nuolatinis komitetas baigė rengti 2001 m. birželio 29 d., išvadas, ypač į jos I ir II priedėlius. Atlikdamos šį bendrą vertinimą, valstybės narės ypatingą dėmesį turi skirti: požeminio vandens apsaugai,poveikiui vandens augalams ir užtikrinti, kad registracijos sąlygose, jei reikia, būtų nurodytos riziką mažinančios priemonės. |--------------------------------------------------


title: 2008 m. sausio 15 d. Europos Parlamento ir Tarybos direktyva 2008/3/EB, iš dalies keičianti Direktyvą 2003/54/EB dėl tam tikrų nuostatų taikymo Estijai

text:
22.1.2008

               LT

               Europos Sąjungos oficialusis leidinys

               L 17/6

      EUROPOS PARLAMENTO IR TARYBOS DIREKTYVA 2008/3/EB
   2008 m. sausio 15 d.
   iš dalies keičianti Direktyvą 2003/54/EB dėl tam tikrų nuostatų taikymo Estijai
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį, 55 ir 95 straipsnius,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Per stojimo derybas Estija akcentavo savo elektros energijos sektoriaus specifinį pobūdį ir paprašė pereinamojo laikotarpio 1996 m. gruodžio 19 d. Europos Parlamento ir Tarybos direktyvos 96/92/EB dėl elektros energijos vidaus rinkos bendrųjų taisyklių taikymui (3).

               (2)

               2003 m. Stojimo akto VI priedu Estijai suteiktas pereinamasis laikotarpis iki 2008 m. gruodžio 31 d. Direktyvos 96/92/EB 19 straipsnio 2 dalies dėl laipsniško rinkos atvėrimo taikymui.

               (3)

               Prie 2003 m. Stojimo sutarties Baigiamojo akto pridėtoje 8 deklaracijoje pripažįstama, kad dėl specifinės padėties, susijusios su naftingųjų skalūnų sektoriaus restruktūrizavimu Estijoje, teks dėti ypatingų pastangų iki 2012 m. pabaigos.

               (4)

               Direktyvą 96/92/EB pakeitė 2003 m. birželio 26 d. Europos Parlamento ir Tarybos direktyva 2003/54/EB dėl elektros energijos vidaus rinkos bendrųjų taisyklių, panaikinanti Direktyvą 96/92/EB (4), kuri turėjo būti įgyvendinta iki 2004 m. liepos 1 d. ir kuria siekiama spartinti elektros energijos rinkos atvėrimą.

               (5)

               2003 m. rugsėjo 17 d. laišku Estija paprašė netaikyti Direktyvos 2003/54/EB 21 straipsnio 1 dalies b punkto dėl rinkos atvėrimo ne namų ūkio vartotojams iki 2012 m. gruodžio 31 d. Kitame 2003 m. gruodžio 5 d. laiške Estija nurodė, kad visiškai atverti rinką, kaip numatyta minėtosios direktyvos 21 straipsnio 1 dalies c punkte ji planuoja iki 2015 m. gruodžio 31 d.

               (6)

               Estijos prašymas buvo grindžiamas patikimu naftingųjų skalūnų sektoriaus restruktūrizavimo planu, apimančiu laikotarpį iki 2012 m. gruodžio 31 d.

               (7)

               Naftingieji skalūnai yra vienintelis tikrai vietinis energijos šaltinis Estijoje, o nacionalinė gamyba sudaro beveik 84 % pasaulinės gamybos. 90 % elektros energijos Estijoje pagaminama naudojant šį kietąjį kurą. Todėl strategiškai jis yra labai svarbus Estijos energijos tiekimo saugumui.

               (8)

               Leidžiančios nukrypti nuostatos suteikimas tolesniam 2009–2012 m. laikotarpiui garantuos investicijų į energijos gamybos įrengimus saugumą bei tiekimo saugumą Estijoje ir leis išspręsti tų įrengimų keliamas rimtas aplinkosaugos problemas.

               (9)

               2004 m. birželio 28 d. Taryba priėmė Direktyvą 2004/85/EB iš dalies keičiančią Europos Parlamento ir Tarybos direktyvą 2003/54/EB dėl tam tikrų nuostatų taikymo Estijoje (5), kuria suteikta nukrypti leidžianti nuostata.

               (10)

               2006 m. lapkričio 28 d. sprendimu byloje C-413/04 Parlamentas prieš Tarybą (6) Teisingumo Teismas panaikino tą Direktyvos 2004/85/EB dalį, kurioje buvo numatyta Estijai taikyti leidžiančią nukrypti nuo Direktyvos 2003/54/EB 21 straipsnio 1 dalies b ir c punktų nuostatą po 2008 m. gruodžio 31 d., paskyrė atitinkamą įpareigojimą nuo 2009 m. sausio 1 d. užtikrinti rinkos atvėrimą tik iš dalies, sudarančios 35 % vartojimo, ir įpareigojo kasmet pranešti apie vartojimo aukščiausias ribas, išplečiant galutinių vartotojų atitikimo reikalavimams kriterijų.

               (11)

               Tas dalinis panaikinimas buvo grindžiamas priežastimis, susijusiomis ne su Direktyvos 2004/85/EB turiniu, o su neteisingu teisinio pagrindo pasirinkimu.

               (12)

               Kadangi ir toliau galioja motyvai, dėl kurių Estijai po 2008 m. gruodžio 31 d. taikoma nukrypti nuo Direktyvos 2003/54/EB 21 straipsnio 1 dalies b ir c punktų leidžianti nuostata, tą direktyvą reikėtų atitinkamai iš dalies pakeisti, suformuluojant ją taip pat, kaip Direktyvą 2004/85/EB, bet remiantis teisingu teisiniu pagrindu,

         PRIĖMĖ ŠIĄ DIREKTYVĄ:
   1 straipsnis
   Direktyvos 2003/54/EB 26 straipsnio 3 dalis pakeičiama taip:

      „3.   Laikina nukrypti nuo 21 straipsnio 1 dalies b ir c punktų leidžianti nuostata taikoma Estijai iki 2012 m. gruodžio 31 d. Estija imasi priemonių, reikalingų jos elektros energijos rinkos atvėrimui užtikrinti. Rinka atveriama palaipsniui per minėtą laikotarpį, siekiant ją visiškai atverti iki 2013 m. sausio 1 d. Iki 2009 m. sausio 1 d. turi būti atverta ne mažiau kaip 35 % elektros energijos vartojimo rinkos. Estija kasmet praneša Komisijai apie vartojimo aukščiausias ribas, taikomas nustatant galutinių vartotojų atitikimą reikalavimams.“

   2 straipsnis
   Valstybės narės priima įstatymus ir kitus teisės aktus, kurie, įsigalioję iki 2008 m. sausio 23 d., įgyvendina šią direktyvą. Jos nedelsdamos apie tai informuoja Komisiją.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Strasbūre, 2008 m. sausio 15 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  2007 m. spalio 24 d. nuomonė (dar nepaskelbta Oficialiajame leidinyje).

      (2)  2007 m. lapkričio 29 d. Europos Parlamento nuomonė (dar nepaskelbta Oficialiajame leidinyje) ir 2007 m. gruodžio 17 d. Tarybos sprendimas.

      (3)  OL L 27, 1997 1 30, p. 20. Direktyva, panaikinta Direktyva 2003/54/EB (OL L 176, 2003 7 15, p. 37).

      (4)  OL L 176, 2003 7 15, p. 37. Direktyva su paskutiniais pakeitimais, padarytais Komisijos sprendimu 2006/653/EB (OL L 270, 2006 9 29, p. 72).

      (5)  OL L 236, 2004 7 7, p. 10.

      (6)  Rink. [2006] I-11221.